কাশ্মীরের রামবানে খাদে সেনার কনভয়, মৃত তিন জওয়ান

ওয়েবডেস্ক: কাশ্মীরের (Kashmir) রামবান (Ramban) জেলায় ভয়ঙ্কর দুর্ঘটনা। সেনার গাড়ি খাদে পড়ে মৃত্যু তিন জওয়ানের। সেনা কর্তৃপক্ষ সূত্রে খবর, আজ রবিবার বেলা ১১.৩০ টার দিকে ভারতীয় সেনার ট্রাকটি জম্মু-কাশ্মীরের ৪৪ নম্বর জাতীয় সড়ক দিয়ে যাওয়ার সময় বড়সড় দুর্ঘটনার মুখে পড়ে।

সেনা কনভয়টি (Army truck) ছিটকে গিয়ে ৭০০ ফুট গভীরে খাদে (700-Foot Deep Gorge) গিয়ে পড়ে। ঘটনায় তিন সেনা জওয়ানের মৃত্যু হয়েছে। খবর পাওয়া মাত্রই ঘটনাস্থলে পৌঁছে যায় সেনা, পুলিশ, জাতীয় বিপর্যয় মোকাবিলা বাহিনীর একটি দল। যৌথ ভাবে উদ্ধার কাজ শুরু করে তারা। গাড়ির মধ্যেই তিন জওয়ানের দেহ উদ্ধার হয়েছে।

আরও পড়ুন: পাকিস্তানকে জলে মারার প্রক্রিয়া শুরু ভারতের

Ramban, Jammu and Kashmir: An accident took place at Battery Chasma on NH44, involving an Army vehicle that rolled into a deep gorge. Police, SDRF, Civil Quarter, and Army teams responded promptly, and a rescue operation is currently underway pic.twitter.com/lZm3yg6JQT

— IANS (@ians_india) May 4, 2025

নিহত তিন জওয়ানের নাম অমিত কুমার, সুজিত কুমার ও মান বাহাদুর। খাদ থেকে গাড়িটিকে উদ্ধার করা হয়েছে। যে খাদে গাড়িটি পড়েছিল, সেখান থেকে তাদের মৃতদেহ উদ্ধার করা হয়েছে। ট্রাকটি একদম দুমড়ে মুচড়ে গিয়েছে।

বাটোট থানার স্টেশন হাউস অফিসার (এসএইচও) বিক্রম পরিহার জানিয়েছেন, ট্রাকটি জম্মু থেকে শ্রীনগর ছিল। নিহতদের মৃতদেহ রামবান জেলা হাসপাতালে নিয়ে যাওয়া হচ্ছে। ময়নাতদন্ত হবে।

দেখুন আরও খবর: